Alibotuša rezervāts
Alibotuša rezervāts (bulgāru: Али ботуш) ir 1951. gadā dibināts 16,38 km2 dabas rezervāts, kas atrodas Bulgārijas dienvidrietumos, Slavjankas kalnu ziemeļu pusē. Rezervāta teritorijā atrodas vieni no lielākajiem Bosnijas priedes (Pinus heldreichii) mežiem Balkānu pussalā. Rezervāta teritorija vairākkārt paplašināta, bet 1977. gadā teritorija kļuva par biosfēras rezervātu.